## Suomen Pöytätennisliitto ry Pöytäkirja

LIITTOHALLITUKSEN KOKOUS

30.9.2020 kello 17.00

Paikka: Pitäjänmäki / Etäkokous, Teams

Läsnä: Esko Heikkinen, Sonja Grefberg, Kimmo Pihkala, Kimmo Arenius, Matti Kurvinen, Teemu Oinas, Hannu Sihvo, Pasi Valasti, Henri Pelkonen, Måns Holmberg, Mika Räsänen

1. Kokouksen avaus
* Puheenjohtaja avasi kokouksen 17:02
1. Kokouksen laillisuus
* Kokous todettiin päätösvaltaiseksi
1. Esityslistan hyväksyminen
* Esityslista hyväksyttiin
1. Edellisen kokouksen pöytäkirjan hyväksyminen
* Edellisen kokouksen pöytäkirja hyväksyttiin
1. Valiokuntien ajankohtaiset asiat
* Työvaliokunta:
* Stigan sopimuksen uusimista on työstetty
* Liiton tulkintoja koronaohjeistuksiin on päivitetty
* Ylimääräistä liittokokousta on valmisteltu yhdessä sääntövaliokunnan kanssa
* Sääntövaliokunta:
* Ei raportoitavaa
* IT:
* Liiton sivujen ylläpitoa ja pieniä korjauksia mm. sarjasyöttöjärjestelmään
* Lisenssin henkilökohtaista maksamista on valmisteltu
* Kisanvetosoftaa on kehitetty hiljalleen eteenpäin
* Kilpailuvaliokunta:
* BC-SM tulossa
* Iisalmi ja Mikkeli ovat peruneet kisansa koronatilanteen kehittymisen vuoksi
* Keskusteltiin ulkomailta Suomeen saapuvien pelaajien ja koronaohjeistusten tulkinnasta. Hallitus päätti, että ulkomailta ns. punaisista maista tulevalla pelaajalla on oltava korkeintaan 72 h vanha negatiivinen koronatestitulos kotimaasta, jotta hän voi pelata Suomessa.
* HUV:
* Kansainvälisiä tapahtumia ei tällä hetkellä ole, Ruskeasuolla harjoitukset pyörivät normaalisti
* Alex Naumi aloitti sarjakauden Ruotsissa vahvasti voittamalla avausottelussa kaksi peliä ja on pelannut myös Swedish Tourissa hyvin
* Valmennusvaliokunta:
* Etänä järjestettävä valmentajakoulutuspäivä pidetään 16.10.
* Taneli Keinosella on sovittuna seuravalmentajakoulutuksia Rovaniemelle, Kemiin ja Jyväskylään.
* Fysiikkavalmentajan rekrytoinnista maajoukkueelle on käyty keskusteluita
* Paravaliokunta:
* Para SM järjestettiin 19.9 Ruskeasuolla. Mukana oli 18 pelaajaa, järjestelyt sujuivat hyvin. Kisan tulokset löytyvät liiton nettisivuilta
* Timo Natuselle ollaan hommaamassa uusi pelituoli ja järjestellään sparrausrinkiä Kuopioon
* Naisten 1-luokkaa yritetään saada 2024 Pariisin kisoihin
* Veteraanivaliokunta:
* Ei raportoitavaa
* Kv.asiat
* ETTU:lle valittu uusi hallitus, Sonja Grefberg valittiin hallitukseen sekä lisäksi ITTF:n BoD:n jäseneksi
* EM-kisoja on ehdotettu järjestettäväksi ensi kesäkuulle, ITTF:n kalenteri on vielä monin paikoin avoinna.
* Seuravaliokunta:
* Ensimmäinen etänä järjestetty seurapäivä onnistui hyvin, mukana oli 14 seuraa ja 20 henkilöä.
* Mailapelihanke ei pysty toteuttamaan lajiesittelyitä paikallisesti, joten on suunniteltu virtuaalista mailapelikiertuetta.
* Oulussa järjestettiin pohjoisen nappulaleiri, johon osallistui 19 pelaajaa.
1. Ylimääräinen liittokokous
* Ylimääräinen liittokokous järjestetään Ruskeasuolla 11.10 klo 16. Kutsu on liiton sivuilla.
* Asialistalla on etäkokouksen hyväksyminen tuleviin liittokokouksiin sekä valtakirjan käyttö kokouksissa.
1. Varsinainen liittokokous:Budjetti, toimintasuunnitelma, liiton perimät maksut
* Syysliittokokous järjestetään 14.11. Kokouksessa valitaan erovuoroisten hallituksen jäsenten tilalle uudet jäsenet sekä hallituksen puheenjohtaja ja varapuheenjohtaja.
* Toiminnanjohtaja tekee esityksen ensi vuoden budjetista sekä toimintasuunnitelmasta hallitukselle valiokuntien puheenjohtajien tekemien tietojen pohjalta.
* Liiton perimät maksut esitetään pysymään ennallaan
1. EM-karsinnat ja päätös Finlandia Openista
* Finlandia Openia ei järjestetä
* Selvitetään mahdollisuutta järjestää FO:n paikalla C-kategorian sekä Suomen karsintalohkojen ottelut Kisakalliossa
1. Ruskeasuo 50v, TOP-16 juhlakisa?
* Ruskeasuo on ollut pöytätenniksen käytössä 50 vuotta. Selvitetään mahdollisuutta järjestää TOP-16 lopputurnaus hallin juhlakisana. TOP-16 lopputurnauksen ajankohtaa vielä selvitetään. Kilpailun järjestää Kimmo Arenius, jonka näkemys oli, ettei kisalle etsitä uutta ajankohtaa.
1. Taloustilanne
* Liiton taloustilanteesta ei ollut paljon uutta raportoitavaa. Kiinteät kulut juoksevat, ylimääräisiä kuluja tai tuloja ei tällä hetkellä ole.
* Liiton vuoden 2020 taloudelliseen lopputulokseen vaikuttaa lisenssipelaajien määrä joka selkeytyy lokakuun aikana.
1. Lisenssin henkilökohtainen maksaminen (Kimmo P.)
* Kimmo Pihkala oli tehnyt esityksen hallitukselle lisenssien maksamisesta tulevaisuudessa. Esityksen mukaisesti hallitus hyväksyi hybridimallin, joka mahdollistaa tulevaisuudessa lisenssin maksamisen joko keskitetysti seurojen kautta tai henkilökohtaisesti liiton sivuilta. Lisenssin maksaminen vaatii tunnukset liiton sivuille.
1. Muut asiat
* YPTS:n myöhästynyt SM-ilmoittautuminen
* Hallitus keskusteli YPTS:n myöhästyneestä SM-ilmoittautumisesta. Hallitus totesi, että sääntöjen mukaisesti SM-kilpailuihin ei voida ottaa jälki-ilmoittautuneita.
1. Seuraavat kokoukset
* Seuraava kokous järjestetään 28.10
1. Kokouksen päättäminen
* Kokous päättyi 19:15